ПОЛ ВЕРЛЕН

И ТЪЙ

ЩЕ БЪДЕ СВЕТЪЛ ЛЕТЕН ДЕН…

Част 0 от „Добрата песен“

Превод от френски: Кирил Кадийски, 1994

chitanka.info

И тъй — иде бъде светъл летен ден;

огромно слънце с мен ще се опива

и ще те прави още по-красива —

в лъчите и коприната — до мен.

Небето като царствена палатка

на дълги сини дипли ще трепти,

докоснало челата ни почти —

тъй бледи от възторг и мъка сладка.

А привечер, щом всичко се смълчи,

ветрец ще милва твоите къдрици

и пак над нас — щастливи годеници —

ще се усмихват звездните очи.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги